CELEX: 62011CN0635
Language: fi
Date: 2011-12-09 00:00:00
Title: Asia C-635/11: Kanne 9.12.2011 — Euroopan komissio v. Alankomaiden kuningaskunta

25.2.2012   
            
            
               FI
            
            
               Euroopan unionin virallinen lehti
            
            
               C 58/4
            
         Kanne 9.12.2011 — Euroopan komissio v. Alankomaiden kuningaskunta
   (Asia C-635/11)
   2012/C 58/05
   Oikeudenkäyntikieli: hollanti
   
      Asianosaiset
   
   
      Kantaja: Euroopan komissio (asiamiehet: J. Enegren ja M. van Beek)
   
      Vastaaja: Alankomaiden kuningaskunta
   
      Vaatimukset
   
   
               —
            
            
               todettava, että Alankomaiden kuningaskunta ei ole noudattanut pääomayhtiöiden rajatylittävistä sulautumisista 26.10.2005 annetun Euroopan parlamentin ja neuvoston direktiivin 2005/56/EY (1) 16 artiklan 2 kohdan b alakohdan mukaisia velvoitteitaan, koska se ei ole antanut kaikkia tarvittavia lakeja, asetuksia ja hallinnollisia määräyksiä sen varmistamiseksi, että jos rajatylittävän sulautumisen tuloksena muodostettavan yhtiön sääntömääräinen kotipaikka sijaitsee Alankomaissa, yhtiön muissa jäsenvaltioissa sijaitsevien toimipaikkojen henkilöstöllä on samanlainen oikeus käyttää henkilöstön oikeutta osallistumiseen kuin Alankomaissa työskentelevällä henkilöstöllä
            
         
               —
            
            
               Alankomaiden kuningaskunta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Direktiivin 2005/56/EY 16 artiklan 2 kohdan b alakohdasta seuraa, että sen jäsenvaltion kansallisessa lainsäädännössä, missä rajatylittävän sulautumisen tuloksena muodostettavan yhtiön sääntömääräinen kotipaikka sijaitsee, on säädettävä rajatylittävän sulautumisen tuloksena muodostettavaan yhtiöön kuuluvien ja muissa jäsenvaltioissa sijaitsevien toimipaikkojen henkilöstön oikeudesta käyttää vastaavaa henkilöstön oikeutta osallistumiseen kuin on henkilöstöllä, joka työskentelee siinä jäsenvaltiossa, jossa rajatylittävän sulautumisen tuloksena muodostettavan yhtiön sääntömääräinen kotipaikka sijaitsee.
   Näin ollen direktiivin saattamiseksi osaksi kansallista oikeusjärjestystä annettavassa kansallisessa lainsäädännössä on otettava huomioon kaikki direktiivin 16 artiklan 2 kohdassa tarkoitetut tilanteet.
   Alankomaissa tämä on jäänyt tietyiltä osin toteuttamatta.
   
      (1)  EUVL L 310, s. 1.